حزب النهضه

حزب النهضه هو حزب اسلاموى تحت التأسيس فى مصر ، من نتايج ثورة مصر سنة 2011. القانون رقم 40 لـ سنة 1977 كان بينظم تأسيس الاحزاب السياسيه فى مصر و بيمنع إقامة احزاب دينيه. الحزب فى الاصل هو حزب الشريعة الاسلامى.

افكار حزب النهضه قايمه على المحافظة على الهوية العربية و الاسلامية لمصر زى ما بيقول مسئول التنسيق فى الحزب المحامى ممدوح اسماعيل محامى الجماعات الاسلامية و اللى كان قبل الثوره اتقدم ببلاغ للنايب العام ضد الأنبا بيشوى سكرتير المجمع المقدس، بتهمة إثارة الفتنه الطائفيه. و من ضمن اهداف الحزب " المحافظة على العادات والتقاليد والاخلاق وتماسك الاسرة " ، و بيقول المنسق ان الحزب هو تعديل و تطوير لإسم ومبادئ حزب الشريعة اللى كان عايز يأسسه من فتره لكن اترفض و ان الحزب هو الحل للإستفاده من حالة الثوره اللى اطاحت بحكم حسنى مبارك. حزب الشريعه كان من اهدافه تمثيل الحركه الجهاديه الاسلاميه فى مصر لكن فى عهد حسنى مبارك ماكانش مسموح بتأسيس احزاب دينيه. ممدوح اسماعيل محامى الجماعات الاسلاميه صرح بإن اوراق حزب الشريعه كانت اترفضت فى التسعينيات من لجنة شؤون الاحزاب و إن حزب النهضه هو تطوير بنسبة 90% لمشروع حزب الشريعه اللى مرجعيته اسلاميه و ان عضويته مفتوحه للكل.

 لينكات خارجيه 
 حزب الشريعة فى مصر ... 
 محامى الجماعات الاسلامية يجمع ٣٥٠٠ توقيع لتأسيس حزب «النهضة» ... 

تصنيف:احزاب مصريه
نهضه
تصنيف:اسلامويه